Diari Oficial de la Generalitat Valenciana


Sumari del DOGV 3677, del 31-01-2000 (2000/555)

Expedient número 381/1998. Notificació de laude mitjançant edicte.
------------------------------------------------------------------

### Dades del document

Número de DOGV
:   3677

Data del DOGV
:   31-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/555


Organisme emissor
:   Conselleria d'Indústria i Comerç

Tipus de document
:   Anunci

Expedient número 381/1998. Notificació de laude mitjançant edicte. [2000/Q555]
  
Atés que així ho ha acordat el president de la Junta Arbitral de Consum de la Comunitat Valenciana en l'expedient arbitral número 381/1998, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica, el laude arbitral dictat en el mencionat expedient, mitjançant el present edicte:
  
Part interessada: Box-Com Gas, SL
  
Última adreça coneguda: Salavert, número 34, baixos (València)
  
Expedient: 381/1998
  
Laude de data 23 de febrer de 1999, que es dicta a València en els següents termes: «s'estima la pretensió del senyor Manuel Mejías Medina, per considerar que les gomes no estaven caducades, ja que van ser canviades l'11 de juny de 1996 per l'empresa Redigas i la seua caducitat, segons consta en la factura aportada, era l'any 2000. A més a més, aquest col·legi arbitral entén que els danys produïts en la cuina van ser ocasionats per una incorrecta manipulació dels operaris de l'empresa reclamada, d'acord amb el que es dedueix de les observacions del Servei d'Assistència Tècnica efectuades quan va visitar el domicili del reclamant per a procedir a reparar la cuina.
  
Així doncs, la part reclamada haurà de pagar al reclamant la quantitat de 27.342 pessetes, corresponents a l'import de la factura número 0009652, que ascendeix a 8.630 pessetes, l'import del Servei d'Assistència Tècnica Abácad de 3.712 pessetes, i el preu de 15.000 pessetes pagat pel reclamant per a adquirir una cuina de segona mà en substitució de la cuina que havien deixat inservible els operaris de l'empresa reclamada.
  
La quantitat de 27.342 pessetes haurà de ser depositada per la part reclamada en la seu d'aquesta Junta Arbitral de Consum en el termini de 10 dies comptadors des de la notificació del present laude».
  
L'indicat laude té caràcter vinculant i executiu i és eficaç des del dia de la seua notificació.
  
Cosa que es fa saber a la part interessada reclamada als efectes oportuns i establits en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, tot informant-la que dins dels cinc dies següents a la notificació del laude podrà demanar al col·legi arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents de la Llei d'Arbitratge 36/1988.
  
I perquè servisca de notificació a la part interessada consignada anteriorment, s'expedeix el present edicte.
  
València, 25 de novembre de 1999.- El president de la Junta Arbitral: Luis Abellán Tolosa.